ร้านสาขานี้จะแตกต่างจากสาขาอื่นที่เป็นร้านออกแนวหรูหราแต่สาขานี้เป็นแบบร้านนั่งสบายๆ ช่วงนี้เปิดใหม่ คนจะไม่เยอะแน่นร้านหรือต้องจองคิวแบบร้านสาขาอื่นและสาขานี้เปิดเช้ามากค่ะ ถูกใจคนตื่นเช้าอย่างเรามาก สาขานี้อยู่ในบริเวณจุดพักรถทางด่วนประชาชื่นที่เรียกว่า rest area ค่ะ ผ่านด่านเก็บเงินทางด่วนเข้ามาแล้วมีทางเบี่ยงซ้าย อยู่ติดกับร้านขนมบ้านอัยการและร้านชาochaya หาไม่ยากค่ะ

เปิด7โมงเช้าแต่เมนูจะน้อยกว่าสาขาหลักมาก เมนูส่วนใหญ่เป็นติ่มซำตัวเด่นของร้านอย่างซาลาเปาไข่เค็มลาวา ก๋วยเตี๋ยวหลอดและอื่นๆ เมนูพิมพ์อยู่บนกระดาษรองจานแผ่นเดียว มีเมนูเสริมเพิ่มเติมบนกระดาษตั้งโต๊ะแบบสามเหลี่ยมอีกเล็กน้อย 

????????????เมนูในกลุ่มBBQ พวกหมูกรอบ หมูแดง เป็ดย่าง จะเริ่มเสริฟหลัง11.00น. นะคะ วันนี้เรามาเร็วเลยอดชิมไปค่ะ

ภายในร้านตกแต่งเรียบง่าย นั่งสบาย ไม่มีห้องส่วนตัว โต๊ะขนาดเล็ก4 ที่นั่งเป็นส่วนใหญ่ 

ไม่มีอาหารทานเล่นประจำโต๊ะอย่างหัวไชเท้าดองให้นะคะ

ราคาอาหารใกล้เคียงกับร้านหลัก ไม่คิดservice charged แต่บริการดี เติมเครื่องดื่มตลอดไม่ต้องเรียก

วันนี้มาแต่เช้าเลยจัดไปเบาๆดังนี้ค่ะ

????ซาลาเปาไข่เค็มลาวา_แป้งนุ่มเนียน ไส้เหมือนคัสตาร์ดครีมแต่เหลวกว่าและหอมไข่แดงเค็ม หวานมันอร่อย

????ขาไก่นึ่งเต้าซี่_ชอบกินส่วนนี้ค่ะ แทะเพลินดี มีพริกเผามาให้ด้วยเพิ่มรสเผ็ดและแก้เลี่ยนได้ดี

????ฮะเก๋ากุ้ง_แป้งไม่บางมาก ใสเหนียวนุ่ม ไส้กุ้งเด้งดีมีเผือกปนมาด้วย อร่อยชอบ

????ฟองเต้าหู้ไส้หมูและกุ้งทอด_ราดซอสมาจะนุ่มๆรสอ่อนแต่ชอบ

????ข้าวนึ่งขาไก่และซี่โครงหมู_มาสไตล์อบหม้อดิน ข้าวสุกเรียงเม็ดสวยหอม เติมพริกเผาหน่อย อร่อยเกลี้ยง

????เครื่องดื่มเลือกเก๊กฮวย_เป็นแบบรีฟิลค่ะ จะสั่งร้อนหรือเย็นก็ได้ราคาเดียว30บาท

ใครชอบทานอาหารจีน แบบสะดวกง่ายๆ แต่เมนูจะไม่เยอะมาก เปิดเช้า มาเดี่ยวหรือคนน้อยๆเหมาะมากค่ะที่นี่ แต่ถ้ามาคนเยอะแนะนำสาขาหลัก เมนูอาหารจะเยอะกว่าค่ะ